По времето на итало-турската война (1911 – 1912) крайцерите, образуват заедно със стария крайцер „Марко Поло“ и канонерка към тях 2-ра дивизия на 2-ра ескадра на Съединения флот на Италия и действат по крайбрежието наСеверна Африка. Те безнаказано, от голяма дистанция, обстрелват бреговите укрепления на Триполи през септември и Тобрук през декември на 1911 година. През февруари 1912 „Гарибалди“ и „Феручио“ атакуват отряд турски кораби в Бейрут и потопяват канонерката (стар малък броненосец) „Авни-Иллах“ и миноносеца „Анкара“. Април 1912 г. крайцерите обстрелват турските позиции при Дарданелите.